
„AIDO“ PRIEDAS VAIKAMS 


Naujųjų Metų proga sveikiname visus mūsų mažuosius 
skaitytojus, bendradarbius ir rėmėjus | 


BALTOS SNAIGĖS 


Krinta baltos snaigės, 
Krinta pamažu 
Ant nugrįsto kelio, 
Ant plikų daržų. 
Krinta sniegulėlės, 
Krinta iš aukštai, 
Visur balta, balta, 
Kur beužmatai. 
Sniegulėlės gražios, 
Pasakykit man, | 
Kam taip širdį traukia 
Vis gimtan kraštan? 
Kam krūtinę spaudžia 
Liūdnas ilgesys, 
Kas tą lūkestėlį 
Mano užgesys? 
V. Kuolaitis. 

Dėdė Pranys 


Ir mes turime draugų, kurie 
mumis rūpinasi ir daug gera mums 
padaro. Vieni jų rašo mums gra- 
žius eilėraščius, kiti — gražias pa- 
sakas ir apysakas, o dar kiti —nau- 
dingus pamokymus. Tai tikrieji 
mūsų geradariai. O mes, mažieji, 
galime jiems atsidėkoti tik meile. 


K) ) 
„Ain mos 


Pr. Mašiotas 


Jie daugiau nieko iš mūsų ir ne- 
nori, 

Prie geriausių mūsų draugų 
tenka priskaityti dėdę Praną Ma- 
šiotą. Jis pirmas pradėjo mums 
rašyti gražias apysakas ir pamo- 
kymus. Dabar jis susilaukė 75 metų 
amžiaus ir mums vis dar rašo ir 
rašo. : 

Pranas Mašiotas gimė 1853 m. 
gruodžio 19 d. Suvalkų krašte Tė- 
veliai buvo pavyzdingi lietuviai ir 
pasiturį ūkininkai. Didelio vargo 
mažam Praneliui neteko paragauti, 
Mokslus jis ėjo Naumiestyje ir Ma- 


rijampolėje. Būdamas gimnazijoje, 
jau platino atgabentus iš Prūsų 
mūsų laikraščius ir knygas. Dvi- 
dešimties metų išvažiavo Mask- 
vos universitetan mokytis, — norėjo 
būti gimnazijos mokytoju. Maskvo- 
je jis mielu noru dėjosi su kitais 
lietuviais studentais. 

Mokslus universitete baigė 1887 
m. ir norėjo gauti mokytojo vietą 
Lietuvoje. Rusai tuomet į gimna- 
Zijas Lietuvoje skyrė mokytojais 
tik rusus ir pravoslavus. Mašiotui 
neleido mokytojauti tarp savųjų. 
Tad jis pasirūpino tarnauti bent 
arčiau tėviškės. Iš pradžios jis gy- 
veno Lomžoje, vėliau— Rygoje. Po 
kelerių metų rusai, pagaliau, įsi- 
leido jį gimnezijon. Rygoje uoliai 
darbavosi veikiančiose tuomet lie- 
tuvių draugijose. 

Atėjo Didysis karas. Visi val- 
dininkai buvo kraustomi Rusijos 
gilumon. Su kitais tremtiniais Pra- 
nas Mašiotas nusikėlė Voronežan 
ir ten su Martynu Yčumi kūrė mo- 
terų ir vyrų gimnazijas, kuriose 
mokėsi mūsų jaunimas. 191} m. 
su abiem gimnazijom grįžo į Lie- 
tuvą. Vilniuje jam pirmam teko 
darbuotis Švietimo Ministerijoje, — 
buvo ministerio pavaduotoju. Vė- 
liau nusikėlė Klaipėdon ir ten iš- 
buvo ilgus metus gimnazijos di- 
rektoriumi. Dabar nuolat gyvena 
Kaune. 

Dėdė Pranys pradėjo rašinėti 
į laikraščius dar tuomet, kai mo- 
kėsi gimnazijoje ir universitete. 
Kai rusai leido mums spaudą, jis 
rašė į beveik visus tuomet einan- 
čius laikraščius Vilniuje, Rygoje ir 
Petrapilyje. Jo raštai buvo visų 
mėgiami ir skaitomi. 

Pranas Mašiotas pirmas paste- 
bėjo, kad mes, vaikučiai, neturime 
savo gerų knygelių. Jis pirmas 
pradėjo rašyti mums gražias apy- 

sakaites, pasakas. Prie to darbo 
kvietė ir kitus. Jis su mokiniais 
vertė jvairias pasakėles ir jas leido 
atskiromis knygutėmis. Taip susi- 
laukėme pirmųjų knygučių, kurias 
noriai skaito visi pramokę skaityti 
vaikučiai. Grįžęs Lietuvon, visiškai 
atsidėjo rašyti mums. Dabar turi- 
me: „Mano dovanėlės“, „Kiškiai“, 
„Mūsų mažiausiems“, „Pasikalbė- 
jimai apie dangų ir žemę“, „Ir aš 
mažas buvau“, „Kaip žmogus že- 
mėje įsigalėjo“, „Sparnuočiai“ ir 
daug kitų. 

Mums Pr. Mašiotas yra surin- 

kęs iš kitų kalbų apie 70 veikalų 
ir savųjų parašęs per 30. Dar apie 
100 dalykų yra pagaminta spaudai 
ir mes kada nors juos pamatysi- 
me. Jis nesiskiria su plunksna ir 
kasmet duoda po kelis veikalėlius. 
Už šiuos darbus mūsų geriausį 
draugą suaugusieji dabar vadina 
vaikų literatūros tėvu, 


Tegul jam Aukščiausias duoda 
kuo daugiausia sveikatos, kad ga- 


lėtų dar ilgai darbuotis ir mus, 
mažuosius, vesti šviesiuoju keliu. 


V. B. 


—UHH S -— 


Voverės namelis 


Pasaka 


Voverė gražiam miškely 
Pasistatė sau namelį. 
Tra ta ta, rai rai rai — 
Jai gyventi bus gerai. 


Jos namelis toks neblogas, 
Skaniais blynais dengtas stogas. 
Tai tai tai, užu žu — 

Ir patogu ir gražu. 


Skrido varnos ten pro šalį 

Ir pamatė tą namelį. 

Kvar kvar kvar, kvar kvar kvar — 
Kas gyvena čia dabar? 


Nusileido patupėti 

Ir namelio pažiūrėti. 
Opa pa, očia čia — 
Ir nutūpė visos čia. 


Rado maisto jos neblogo — 
Nebeliko greitai stogo. 

i Tra lia lia, tra ta ta — 
Mano pasaka baigta. 


Vyts» Skinulis. 

Plaukia debesėlis 
Per dangaus mėlynę, 
Kur saulutė teka, 
Kur mano tėvynė. 


Tei keliai keleliai 
Kryžiais nužymėti 
Ten sesutė laisto 
Zalią rūtą, mėtą. 

debesėli 


Ten jauni broleliai 
irgelius augina 

Ir ketina joti 

Miestan Gedimino. 


Plauk gi, debesėli, 
Per dangaus mėlynę 
Kur saulutė teka, 
Kur mano tėvynė. 


V. Kuolaitis. 


GIRTUOKLIS 


Šiaudiniuos ant stogo šildėsi 
saulutėje karveliai. Kurie ramiai 
tupėjo, kurie sparną į šalį atmetę 
gulėjo, tik vyriškiai du buvo nepa- 
sėdus — patupės ir ima sukinėtis, 
krajpytis, krūtinės atstatę. Sukinė- 
jasi, burkuoja, prieš moteriškas nor 
pasirodyt, kas juodu per vyrai. 

Ir kodėl karveliams netupėt, 
nesišildyt, nesikraipyt, kad visi so- 
tūs. Pats gerasis metas — laukuos 
žirnių sėja. Kas nežino, kad per 
žirnius nėr geresnio karveliams val- 
gio—ir gardūs ir sotūs. Kitu metu 
karveliui seilė varva: Žirm'us atsi- 
minus, o dabar jų pilni laukai pri- 
barstyti ir kokių /dar — išbrinku- 
sių, minkštučių. Nulėk, prisilesk ir 
vartykis paskui ant stogo. 

Kas eina pro šalį, išgirdęs 
patinėlius burkuojant, pakėlęs galvą 
pažiūri, pasigėri. Tik pats Š 
nis ant karvelių netur geros šir- 
dies. Sako, tik stogus mindžioją, 
pašą. Kad negailėtų sūnaus Jurgu- 
čio, tuojau  lieptų pietus pataisyt 
iš tų nenau dėlių. 

Jurgutis ilgiau už kitus namiš- 
kius karveliais gerėjos'. Ir kaip ne- 
sigėrės! Tiek vargo turėjo, iki jų 
įsiveisė. Buvo išsiprašęs porelę iš 
kaimynų Juozuko; ta ėmė ir išlėkė 
kažin kur: mat, viena nesibuvino. 
Įsigijo antrą porelę, atidavęs už ją 


'audi-- 


medinį arkliuką, kurį jam pusber- 
mukas buvo išdrožęs. Gal kad ne- 
dovanai buvo gauta, tai ta porelė 
apsibuvo, išsiperėjo vaikų. O pas- 
kui ir iš šalies keli atlėkė. 

Pasigėrėjo Jurgutis savo kar- 
veliais, pasigėrėjo, bet ir suskaitė, 
ar visi namie. O vieno nėra, kaip 
tik to, ką su kuodeliu— pačio gra- 
žiausio. Argi vanagas būtų paga- 
vęs? () gal į kaimynus nulėkė — 
jis mėgdavo pasisvetinėt. 

Nieko nelaukdamas, nubėgo pas 
Juozuką. Juozuko nerado namie. 
Išėjęs kur į lauką,kaip kas pasare, 
karvelių ganyti. 

Jurgis bėgt į lauką. O Juozu- 
kas jau bepareinąs. Kažin ką abiem 
rankom apgrobęs parsineša. Pa- 
matęs Jurgutį, pasišokėdamas prie 
jo pribego ir rodo karvelį. 

— Kur gavai? — Ar ne mano 
Kuodžiukas? —- šoko pasižiūrėti 
Jurgutis. 

Juozukas parodė svetimą kar- 
velį ir pasipasakojo, kur ir kaip 
pagavęs. Už jų sodo pasėta sal- 
džiųjų žirnių. Tenai atlekia karve- 
"lių iš tolimesnių kaimynų. Tai jis 
išmirkines degtinėje saują žirnių ir 
pabarstęs Buvę atlėkę visas kele- 
tas. Vienas suleses kelis tokius 
žirnius, pasigėręs, tai jj ir pasi- 
gavęs. 

Jurgutis dar kartą apžiūrėjo pa- 
gautąji karvelj, ar nebus panašus 
į jo Kuodžiuką, ir nuejo su Juozuku 
uždaryt girtuoklį, kad neišlėktų. 

Ką tik Jurgutis buvo išėjęs už 
vartų, parlėkė jo Kuodžiukas. Par- 
lėkė Svyruodamas, kaip pašautas, 
ir dribielėjo ant stogo. 


„Atsikvėpęs ėmė kniubdamas 
vaikščioti po kraiką ir švabal- 
džiuot: 


— Aš vanagas... Ar girdit? Aš 
vanagas ir visus jus čionai išgau- 
dyšiu... 

Paskui, įsisukęs į tarpą nuste- 
busių savo namiškių, kimba tai prie 
vieno, tai prie kito, sakydamas; 

— Kaip man linksma,kaip man 
linksma. Pasibučiuokim... 

Juo toliau, juo labiau svyruoja. 
Vyriškiai kartą kitą stumtelėjo 
Kuodžiuką, kai per daug jiems įsi- 
pyko: 

— Ar iš proto eini? Afr 
šėk! —stabdė ji. 

Karvelienės tik galvas kraipė. 

— Ne kitaip, kaip piktoji bus 
apnikus vaikiną, —šnabždėjo viena 
kitai. 

Smarkiau pasviręs, Kuodžiukas 
ėmė ristis nuo stogo. Kiek įsika- 
bins į šiaudus, ir vėl slenka ritasi 
žemyn. 

Jau buvo į pusę stogo nusiri- 
tes, kai Jurgutis jį pamatė. 

Kai Juozukas pagautąji karvelį 
nunešė ir uždarė, tai parūpo ir 
Jurgučiui, ar nebus irjo Kuodžiuko 
kas tuo būdu pagavęs, ir parbėgo 
namo pažiūrėti savo karvelių. 

Pamatęs Kuodžiuką  ritantis 
stogu, pasistatė kopėčias ir pasi- 
gavo. Nunešė į karvelinę ir už- 
darė. Girdė, lesino, iki visai išsi- 
pagiriojo. 

Tai nuo Juozuko žirnių buvo 
taip pasigėręs Kuodžiukas. Už tai 
Jurgutis paskui kitaip nešaukdavo 


jo, kaip girtuokliu. 


O karveliai savo tarpe nutarė, 
kad žirnių esama ir piktos veislės. 
Pr. Mašiotas. 


Vaikai ir šaltis 


Sveikas, ponas šalti, 

Vėl pas mus grįžai? 

Senai taves laukiam 

Mes, maži vaikai. 
Kur tu iškeliavęs 
Taip ilgai buvai, 
Ir kaip į mūs kraštą 
Atgal pakliuvai? 

Pas mus buvo šilta: 

Saulutė viešėjo, 

Pievoj ir mūs sode 

Daug gėlių žydėjo. 
Buvo pas mus linksma, 
Buvo vieversiai, — 
Kodėl pas mus tuomet 
Tu neatvykai? 


Viskas jau nuvyto. 
Jau pliki miškai, — 
Tik dabar, karaliau, 


„Pas mus atvykei? 


— Niekis tai, vaikeliai, 
Negailėkit pievų, | 
Aš dailiai apklosiu 
“Jas baltuoju sniegu. 
Ir gėlių, vaikeliai, | 
Iš visų gražiausių, 
Atkeliavęs rytą, 
Jums lange priausiu. 
Ir kalnelį jūsų 
Dailiai aprėdysiu, — 
Važinėkit, mieli, 
Jums aš netrukdysiu, 
J. Žižmaitis 

MEDŽIOTOJAS IR VANAGAS 


Lygiame lauke, netoli miš- 
ko, stovėjo šimtametis ąžuolas. 
Jis buvo labai šakotas. Tą 
ąžuolą pamėgo didelis vana- 


gas. Jis dažnai tupėdavo ąžuolo 
viršūnėje ir iš aukšto dairy- 
davosi po apylinkę. Pagaliau, 
susisuko lizdą, išperėjo vaikus 
ir pradėjo skraidyti po apy- 
linkę, — ieškoti maisto savo 
vaikams. Pagavęs kitą paukštį, 
suplėšydavo ji, nešdavo lizdan 
ir dar kruvinu snapu penėda- 
vo vaikus. Gera buvo gyventi 
vanagui toje apylinkėje, bet 
baugu buvo silpnesniems už jį. 


Žie 


Štai žiemužė atbildėjo 

Iš didingo šiaurės sosto. 
Įsikinkius žvarbų vėją, 
Minkštu sniegu žemę klosto. 


Išdžiovino purvą visą, 
Per upes pasta-ė til us. 
Iš sniegų gėlytės kyšo — 
Liūdi jos žiemos apviltos. 


Kartą medžiotojas išėjo 
pagiriais pamedžioti. Pamatė 
jis ąžuolą ir priėjo prie jo. 
Tuo metu vanago mažyciai 
sučiepsėjo. Medžiotojas pa- 
kėlė galvą ir tarp šakų pa- 
matė vanago lizdą. Netru- 
kus parlėkė mažųjų motina. 
Belėkdama parnatė žmogų, 
stovintį prie ąžuolo. Ji pradėjo 


suktis aplink ąžuolą, norėdama 


nuvaryti priešą nuo savo ma- 
žyčių. Medžiotojas neiškentė, 
priglaudė šautuvą prie akies 
ir paspaudė spurgiuką. Pasi- 
pylė iš šautuvo dūmai, pasi- 
girdo trenksmas ir vanago 
klyksmas. Krito jis, kaip akmuo, 
žemyn, dar užsikabino spar- 
nais už ąžuolo šakų, bet nu- 
silpęs šlepterėjo prie medžio- 
tojo kojų. Mėgino vanagas dar 
gintis snapu, bet neilgai truko 
jo kova su žmogumi: medžio- 
tojas sugavęs įsidėjo krepšin. 

Apylinkė neteko paukštžu- 
džio. Mažųjų paukštėlių gy- 
venimas pasidarė jaukesnis. 

Žilabarzdis. 


Mat, pražudė ta bežirdė 

Jų gražumą gardų kvapą. 
Nors netroško jos dar mirti... — 
Baltas sniegas dengia kapą. 


Sniego klodai ant krūtinės 

Saltos žemės vis storėja. 

Rodos, snaigės paskutinės 

Krinta... naujas neša vėjas. 
v. Jurginas 


„Nr 35 


VARPELIS 


551 


Kur aš ji mačiau? 


Pirmasai sniegas 


Šiandien atbudau 7-tą valandą. 
Kaip paprastai, sukalbėjusi pote- 
rius nuėjau nusiprausti. Mano jau- 
nesnioji sesutė buvo anksčiau at- 
sikelusi. Radau ją besiprausian- 
čią. Man besiprausiant ji pasakė: 

— Žinai, Birute, šiandien jau 
visas pasaulis baltas. 

Prisipažinsiu, kad mėgdavau ją 
paerzinti, todėl pasakiau: 

— Ot ne, Indijoj sniegas ne- 
sninga. Taip pat ir Amerikoj yra 
tokių kraštų. 

— O gal ir sninga. Ką tu žinai? 

— Ot žinau, —atsakiau jai. 


Bet buvo man labai įdomu, ar 
iš tikro ji manęs neapgavo. 

— Jeigu nebus sniego, tai duo- 
siu tau pipirų, — pasakiau ir nubė- 
gau pažiūrėti, 

Iš tikrųjų, žemė buvo baltutė, 
baltutėlė. Pavalgiusi, nuėjau mo- 
kyklon. Einant sniegas lipo prie 
kojų. Bet ne visai buvau paten- 


kinta, nes žinojau, kad tokiu sniegu 


dar negalima: bus rogelėmis pasi- 

važinėti. 
Bet gal 

Palauksiu. 


gi daugiau prisnigs! 


"Birutė—mokinė. 


OLOLLO, 

Ar seniai 


Ar seniai čia, rodos, 
Vasara viešėjo, 

Kada visa žemė 

Vien žiedais klestėjo? 


Ar senia čia aušo 
Vasarėlės rytas, 
Saulės spindulėliais 
Laukus nusagstytas? 


Ar seniai lydėjom 
Gražią vasarelę, 
Ar seniai sutikom 
Niūrų rudenėlį? 


Dingo vasarėlė, 
Dingo rudenėlis 
Saltės jau sukurstė 
Juodą purvynelį. 


Jau šalta. žiemužė 
Ežerus sukaustė, 
Rogutes mums davė 
Ir liepė nesuausti. 


Senelės pasakojimai 


(Iš baudžiavos laikų) 


Ilgais žiemos vakarais, kada 
šaltis langus išmargindavo įvairiais 
raštais, mūsų visa šeimyna susės- 
davo prie krosnies pasišildyti. Tuo- 
met mes, vaikai, apspisdavome iš 
visų pusių senelę ir prašydavome 
pasekti bet kokią pasaką. 

Kartą senelė tarė: 

— Aš jums, vaikučiai, papasa- 
kosiu ne pasaką, bet tikrą atsiti- 
kimą. Kada mes dar mažos bu- 
vome, kaip kad dabar jūs, mūsų 
tėveliai baudžiavą ėjo. Tada ne- 
"buvo, vaikeliai, taip lengva gy- 
venti, kaip dabar. Atsimenu, kaip 
kartą parėjo tėveliai iš darbo. 
Motina atsinešė su pelais keptos 
duonos, o daugiau nieko neturėjo. 
Mat, tėveliai ėjo dirbti į dvarą, 
o sau dirbo tik sekmadieniais ir 
naktimis. Taigi geresnės duonos 
ir negalėdavo pasigaminti. 

Taip buvo ir tą dieną: tėvelis 
tuojau nuėjo savo lauko arti, o 
motina pradėjo skalbti mūsų marš- 
kinius. 


Staiga atsidarė durys ir įėjo 
ūkvaizdis su keliais vyrais. Motina, 
pamačiusi tokius svečius, tuojau 
suprato, su kokiais reikalais jie 
atėjo. Ji paprašė juos sėstis. Bet 
šie tik rėkė: 

— Kur vyras? Greičiau pašauk 


mums jį, mes neturime laiko čia 

sėdėti. | 
Motina dar norėjo apsirišti 

skara, bet ūkvaizdis tik rėkė ir 


neiškentęs drožė bizūnu per galvą. 
Motina sukando tik lūpas, iš akių 
pasipylė ašaros, bet tylėjo. 

Atėjo tėvas. Ūkvaizdis išsiėmė 
popierių ir perskaitė dvaro raštelį. 
Ponas rašė: „Jonas Girulis pa- 
skirtu laiku neužmokėjo dar 85 
auksinų. Tad jei dabar neužmo- 
kės, ūkvaizdis turi laisvą valią da- ` 


"ryti, ką norįs“. Ukvaizdis, perskai- 


tęs raštelį, paklausė: 


— Na ką, ar dabar užmokėsi 
pinigus? 
— Iš kur aš imsiu?—tarė tė- 


vas. — Prašom dar palaukti ke- 

tias savaites, 
rinksiu. 

Ukvaizdis buvo nepermaldau- 
jamas. Atsistojęs pagrasė bizūnu 
îr suriko: 

— Vesk mane tvartan! 

Tėvas tuojau nuvedė. Iš tvarto 
ūkvaizdis paėmė du jaučius —Margį 
ir Palšį. Tėvas tik nusišluostė aša- 
ras, kurios kaip žirniai bėgo per 
skruostus, ir tylėjo. 

Paskui visi nuėjo kamaron, bet 
ten nieko nerado, tik vieną duo- 
nos kepalą. Ūkvaizdis paėmė jį 
ir metė šuniui. Šuo tiktai pauostė 
ir nuėjo. Ūkvaizdis, dar palandžio- 
jęs po pakampes ir nieko nera- 
dęs, jau norėjo važiuoti, bet vėl 
pamatė tą duonos kepalą, kuri 
mūsų tėvelis norėjo pasiimti. Jis 
iššoko iš vežimo ir kirto tėveliui 
per galvą. Duoną pasiemė su sa- 
vim. 

— Dėl Dievo meilės, — šaukė 
tėvas,—nors duonos neišsineškite! 
Ką mes valgysime? badu mirsime! 


gal kaip nors su- 

Ūkvaizdis tik pagrasė bizūnu. 

— Nenorėjai užmokėti, tai ne- 
norėk ir valgyti! — tarė jis ir nu- 
važiavo, nė nepamanydamas, ko- 
kią jis čia nelaimę paliko. Tėvas 
apsiverkęs įėjo pirkion. 


Atėjo vakaras. Motina išvirė 
kažkokių šaknelių. Jos buvo ne- 
skanios, bet imes valgėme, nes 
nieko daugiau nebuvo. Pavakarie- 
niavę nuėjome gulti. O ryto metą 
motina jau nesikėlė, nuo vakarykš- 
čių nuotykių apsirgo. Taip ji išgu- 
lėjo dvi savaites ir mirė. Gal ji 
būtų ir pasveikusi, bet, kai ne- 
buvo kuo gerai prižiūrėti, tai vergšė 
ir neišliko. Kaip nešė jos kūną lai- 
doti, mes paskui ėjome ir ver- 
kėme. ` Tėvelis irgi verkė, verkė 
ir visi žmonės, matydami mus dar 
mažus, patekusius į didelį vargą. 


Taigi matote, vaikučiai, kaip 
buvo bloga anuomet gyventi. 


Svyruonėlis. 


—2—87115—+—— 


Kasdieninė duona 


Juoda 
bet iš rugio grūdo; 

mes ją sukrutėjom — , 
ar linksmi ar liūdom. 


müs duonutė, 


Saldesnė už medų. 
Kas iš to ragaišio — 
tiktai seilės bėga. 

Be duonos pragaištum. 


Prie smėlio ir pelo, 


juoda, bet ruginė 


soti dirbt ir valgyt 
duona kasdieninė. 

MATUKO SAPNAS 


Nr 35 


Matas miega ir sapnuoja: 
Per sniegą deduks klampoja. 
Tokis senas ir sulinkęs — 


Silpnos vargšo, matos, kinkos. 


Eidams, šypsosi liūdnai 
Ir vis žvalgos nakantriai. 


KUR 


i 2 „ae 


„Mielas Matai, 
Aš esu Senieji Metai, 

O kur einu — į nežinią... 
Tad sveikutis lik, vaikine, 
Aš skubėt turiu, nes štai 
Pasirodo ir Jisai!“ 


O senutis: 


Matas juom susidomėjo 

Ir į jį taip prakalbėjo: 

— Sveikas, mielas dėdulyte, 
Būk toks geras pasakyki: 
Ko toks liūdnas, kas esi 

Ir kur taip vėlai skubi? 


Vos senuks žodžius tuos -tarė, 
Staiga šviesu pasidarė. 

Nuo žvaigždelių, debesėlių 
Žengė gražus bernužėlis, 

Jis šypsojos, o drauge 

Ir... Matukas lovoje. 


-——2—-006->5—-—- 


Nr 35 


TRUPINĖLIAI 


Didžiausia statula 


Prancūzijoje yra daug gražių 
vietų. Tas vietas prancūzai labai 
sumaniai dar pagražina. 

Prie gražiausių vietų Prancūzi- 
joje priskaitoma Ronos upės slėnis. 
Šį slėnį pastebėjo senovės romėnai 
ir aukščiausioje vietoje pastatė tvir- 
tovę, kuri saugojo kelią į Rymą Ta 
tvirtovė seniai jau sugriuvo, dabar 
tebėra tik griuvėsių likučiai. Pran- 
cūzai nutarė toje vietoje pastatyti 
"didžiausią Dievo Motinos statulą, 
kuri būtų matoma beveik visame 
Ronos slėnyje. Statula jau pada- 
ryta, savo vietoje pastatyta, bai- 
giami tik paskutinieji darbai. Kitais 
metais birželo mėnesį statula bū- 
sianti pašventinta. Bus tai didžiau- 
sia statula pasaulyje. 


O OO OO PO O elek O O] 


ŽAIDIMAI 


Žodžių grandinė 


Žaidėjai sėdi ratu. Vienas meta 
skarelę ir sako: „namai“. Tas, ku- 
-riam buvo mesta skarelė, pagriebia 
ją ir, mesdamas kitam žaidėjui, turi 
pasakyti: „namai dideli“; vadinas, 
jis pakartojo pasakytąjį jam žodį ir 
dar pridėjo nuo savęs naują. Tuo- 
met jis meta naujam žaidėjui, ku- 
ris sugriebęs turės mesti skarelę 
penktam žaidėjui ir pasakyti, pav.: 
„pastatyti kaime“. Ir taip žaidžia- 
ma toliau: pakartojamas paskutinis 
žodis ir pridedamas dar vienas. 
Kas tinkamo žodžio neprideda, moka 
fantą. Žaidžiama, kol nusibosta. 

Tai buvo vasarą 


Vaikų šypsenos 
Petriukas skaičiuoja 


Petriukas, likęs pats vienas, gal- 
vojo šitaip: 

— Jei Žmogus per vieną minutę 
gali suvalgyti 2 obuolius, tai per 
valandą jis jų suvalsys 120. 

O paskui taip galvojo: 
=——— Jei vienas žmogus gali iš- 
kasti griovį per 6 dienas, tai šeši 
žmonės tą patį griovį iškas per 
vieną dieną. Taip pat, jei vienas 
garlaivis galįs nuplaukti į Ameriką 
per šešias dienas, tai šeši garlai- 
viai į tą pačią Ameriką nuplauks 
per vieną dieną... 


Llei > PO TO TO FO [O Oo OO LO L) 


LAIŠKŲ DĖŽUTĖ. 


Tautgirdui. Gavome, įdėsime, ačiū. 

Visam, liui. Peržiūrėsime, kas tiks— 
įdėsi me. 

Dagiliui. „Jėzučio patalėliai“ dar ne- 
gavome. 

